**Rámcová dohoda č. ....................**

**NÁVRH**

uzavretá s viacerými účastníkmi v súlade s ustanovením § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

a podľa ust. § 269 ods. 2 zákona č. 513/1991 Zb. – Obchodný zákonník v znení neskorších predpisov

**Článok I**

**Strany dohody**

1. **Predávajúci I**

Obchodné meno:

Sídlo:

Štatutárny orgán:

IČO:

IČ DPH:

Bankové spojenie:

Číslo účtu - IBAN:

Kontakt e-mail:

Tel./fax:

Zápis v obch. registri:

*(ďalej len „*predávajúci 1*“)*

**Predávajúci II**

Obchodné meno:

Sídlo:

Štatutárny orgán:

IČO:

IČ DPH:

Bankové spojenie:

Číslo účtu:

IBAN:

Tel.:

*(ďalej len „*predávajúci 2*“)*

**Predávajúci III**

Obchodné meno:

Sídlo:

Štatutárny orgán:

IČO:

IČ DPH:

Bankové spojenie:

Číslo účtu:

IBAN:

Tel.:

*(ďalej len „*predávajúci 3*“)*

1. **Kupujúci**

Názov: **XXX**

Sídlo:

Štatutárny orgán:

IČO:

IČ DPH SK:

Bankové spojenie:

Číslo účtu - IBAN:

SWIFT:

Telefónne číslo:

Zápis v obch. registri: Okresný súd Bratislava I., oddiel: Sa, vložka č.

Kontakt e-mail:

*(ďalej len „kupujúci“)*

(*spoločne aj* „*účastníci dohody“ alebo „strany dohody“*)

**Článok II**

**Podklady pre uzatvorenie rámcovej dohody**

Táto Rámcová dohoda s viacerými účastníkmi sa uzatvára v zmysle ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ako výsledok zadávania nadlimitnej zákazky s názvom predmetu: **„Chemikálie, rozpúšťadlá, referenčné materiály, a mikrobiologické činidlá“** (ďalej len „rámcová dohoda“, alebo „dohoda“).

**Článok III**

**Právne predpisy**

Vzájomné vzťahy strán tejto rámcovej dohody sa riadia ust. zákona č. 513/1991 Zb. - Obchodný zákonník v znení neskorších predpisov (ďalej len „Obchodný zákonník“), ust. zákona č. 18/1996 Z. z. o cenách v znení neskorších predpisov (ďalej len „zák. č. 18/1996 Z. z.“) a Vyhláškou Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“), ust. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ďalšími zákonmi SR, ktoré upravujú oblasť predmetu tejto rámcovej dohody.

**Článok IV**

**Predmet a účel rámcovej dohody**

1. Predmetom tejto rámcovej dohody je stanovenie podmienok pre predávajúceho a kupujúceho pri zabezpečení dodávok tovaru, a to podľa druhov tovaru uvedených **v Prílohe č. 1** k tejto rámcovej dohode (ďalej len „tovar“ alebo „položky prílohy“), na základe samostatne priebežne vystavených objednávok zo strany kupujúceho, podľa druhov tovaru uvedených v Prílohe č. 1 k tejto rámcovej dohode a v množstvách podľa potreby kupujúceho a bližšie určených v samostatných objednávkach, počas celého trvania tejto dohody.
2. Účelom tejto dohody je stanovenie práv a povinností predávajúceho a kupujúceho pri zabezpečovaní dodávok tovarov uvedených v ods. 1 tohto článku dohody, na základe samostatných priebežných objednávok.
3. Účastníci tejto dohody sa dohodli, že rozsah a množstvo tovaru uvedené v  Prílohe č. 1 je len orientačné a skutočne odobrané množstvo sa bude odvíjať od aktuálnych potrieb kupujúceho po dobu trvania tejto rámcovej dohody.
4. Predávajúci, ktorému bola zaslaná objednávka na dodávku tovaru v súlade Prílohou č. 1 k tejto rámcovej dohode je povinný dodať tovar, resp. jeho časť riadne a včas a kupujúci je povinný predávajúcemu zaplatiť za riadne dodaný tovar dohodnutú kúpnu cenu podľa tejto rámcovej dohody.
5. Predávajúci je povinný v zmysle tejto rámcovej dohody dodávať tovar uvedený v Prílohe č. 1, ktorý zodpovedá Slovenským technickým normám alebo normám EÚ a je výlučne v 1. triede kvality.

Špecifikácia jednotlivých položiek, uvedená v Prílohe č. 1 dohody, predstavuje minimálne požiadavky, ktoré je predávajúci povinný pri danom tovare dodržať.

1. Predávajúci je povinný dodržiavať ustanovenia tejto rámcovej dohody a vykonávať ich v súlade s príslušnými všeobecne záväznými právnymi predpismi a štandardmi kvality uplatňujúcimi sa v danej oblasti.
2. Pri dodávke tovaru je predávajúci povinný dodať ku chemikáliám aj kartu bezpečnostných údajov v Slovenskom jazyku a k referenčným materiálom aj certifikát, postačuje v Anglickom jazyku, ktorý by mal obsahovať najmä: evidenčné číslo, kód a názvoslovné označenie CRM, certifikačné hodnoty a ich štandardné neistoty, nadväznosť na NIST SRM, dátum vydania certifikátu, podpis a meno osoby poverenej certifikovaním, pečiatku certifikačného orgánu, názov a sídlo výrobcu, laboratória s úspešnou účasťou na certifikačných analýzach, meno zodpovedného pracovníka, použité metódy merania, informatívne hodnoty, stabilitu, exspiráciu a podmienky uchovávania. Postačujúca je aj elektronická forma dokumentov.
3. V prípade chemických látok s regulovaným predajom je kupujúci povinný potvrdiť predávajúcemu aj účel použitia týchto chemických látok.

**Článok V**

**Postup predávajúceho a kupujúceho pri plnení rámcovej dohody**

1. Predávajúci je povinný kupujúcemu dodávať tovar v súlade s Prílohou č. 1 k tejto dohode, na základe samostatných priebežných objednávok kupujúceho, podľa jeho potrieb a za podmienok stanovených touto rámcovou dohodou.
2. Kupujúci využije samostatnú výzvu na predloženie cenovej ponuky na výber predávajúceho pre uzavretie každej objednávky. V uvedenej výzve špecifikuje jednotlivé požadované položky a ich množstvá.
3. Kupujúci zašle výzvu na predloženie cenovej ponuky všetkým predávajúcim s lehotou na predloženie ponuky minimálne 10 kalendárnych dní.
4. Ceny predložené Predávajúcimi nesmú presiahnuť cenu položky uvedenú v prílohe č. 1 tejto dohody.
5. Pre referenčné materiály musí byť v cenovej ponuke uvedená aj doba exspirácie ponúknutého referenčného materiálu a veľkosť balenia.
6. Vyhodnotenie ponúk bude určené na základe celkovej ponúknutej ceny, na prvom mieste bude ponuka s najnižšou ponúknutou cenou a na treťom mieste bude ponuka s najvyššou ponúknutou cenou. Predávajúcemu s cenovou ponukou na prvom mieste vystaví kupujúci objednávku s cenou podľa predloženej víťaznej ponuky.
7. Komunikácia medzi predávajúcim a kupujúcim bude prebiehať výlučne v slovenskom alebo českom jazyku a prostredníctvom na to určených e-mailových adries a telefonických kontaktov, uvedených v ods. 14 tohto článku, pri samotných dodávkach tovaru aj prostredníctvom na to určených osobitných kontaktov, špecifikovaných v priebežných objednávkach. Predávajúci je povinný určiť e-mailovú adresu pre účely prijímania objednávok zo strany kupujúceho a komunikácie vo veci zabezpečenia dodávky tovaru.
8. Postup pri vystavovaní objednávok podľa tejto rámcovej dohody je nasledovný:
9. Kupujúci zadá objednávku predávajúcemu, ktorého ponuka sa v rámci cenového prieskumu medzi predávajúcimi umiestnila na 1. mieste
10. Kupujúci je povinný riadne vystavenú objednávku zaslať predávajúcemu elektronickou komunikáciou na e-mailovú adresu, určenú na tento účel.
11. Predávajúci je povinný potvrdiť príjem objednávky kupujúceho obratom, najneskôr však do 24 hodín (v rámci bežnej pracovnej doby), na e-mailovú adresu kupujúceho, z ktorej bola objednávka odoslaná a postúpiť ju k vybaveniu.
12. Potvrdením prijatia objednávky sa táto stáva pre obe zmluvné strany, predávajúceho aj kupujúceho, záväzná.

V prípade, že predávajúci nebude opakovane (min. 3 krát) dodržiavať postup uvedený v bode 8, písm. c) a d) tohto článku tejto dohody, takéto konanie predávajúceho bude považované za neplnenie si povinností vyplývajúcich z tejto rámcovej dohody s následným právom kupujúceho odstúpiť od tejto rámcovej dohody“.

1. Po elektronickom potvrdení prijatia objednávky kupujúci môže vystaviť a odoslať písomnú objednávku, podpísanú oprávnenou osobou kupujúceho, prostredníctvom pošty na adresu sídla predávajúceho uvedenú v čl. I. tejto rámcovej dohody.
2. Každá objednávka musí obsahovať minimálne nasledovné náležitosti:
3. názov, sídlo kupujúceho a predávajúceho, IBAN, bankové spojenie kupujúceho, IČO, DIČ, kontaktné údaje osoby poverenej na vystavenie objednávky na strane kupujúceho (meno, telefón, e-mail),
4. číslo objednávky,
5. druh a požadované množstvo tovaru v súlade s prieskumom trhu podľa bodu 4. tohto článku,
6. jednotková cena bez DPH v súlade s prieskumom trhu podľa bodu 4. tohto článku,
7. celková cena za dodávku tovaru s DPH,
8. požadovaný dátum a miesto dodania tovaru,
9. kontaktné údaje osoby kupujúceho, poverenej na prevzatie konkrétnej dodávky (meno, telefón, e-mail),
10. identifikáciu tejto rámcovej dohody,
11. v prípade ak je nákup financovaný z fondov EÚ aj identifikáciu projektu a jeho ITMS, prípadne iný kód v závislosti od operačného programu.
12. Dodávka tovaru je realizovaná dopravou na náklady predávajúceho, s vyložením všetkého požadovaného tovaru na mieste určenom kupujúcim, vrátane uloženia tovaru do priestorov kupujúceho, ktoré určí kupujúci a prevzatím tovaru osobami kupujúceho, určenými na prevzatie konkrétnej dodávky.
13. Kupujúci prevezme tovar tak, že potvrdí jeho prevzatie podpisom osoby kupujúceho, určenej na prevzatie konkrétnej dodávky a odtlačkom pečiatky na dodacom liste. Dodací list je nedeliteľnou súčasťou každej faktúry.
14. Kontaktné údaje osôb predávajúceho, poverených kontaktom s kupujúcim vo veciach realizácie dohody (prijímanie a potvrdenie objednávok, zaslanie informácií o plánovanej dodávke tovaru, vystavovanie a zasielanie faktúr, iné) sú uvedené v Prílohe č. 2 tejto dohody.
15. V prípade, že počas trvania zmluvného vzťahu bude ukončená výroba niektorého objednaného tovaru, predávajúci je povinný:
16. túto skutočnosť písomne oznámiť kupujúcemu
17. písomne ponúknuť kupujúcemu iný - plne funkčný náhradný tovar, spĺňajúci všetky minimálne požiadavky v špecifikáciách, uvedených v Prílohe č. 1 dohody.
18. V prípade požiadavky kupujúceho na produkty podobného charakteru, alebo inej veľkosti balenia, ktoré nie sú zahrnuté v Prílohe č. 1 a sú v ponuke predávajúcich, môže kupujúci postupovať v zmysle bodu 2 tohto článku. Cena takého produktu však nesmie byť vyššia ako cena porovnateľného alebo obdobného produktu uvedeného v Prílohe č.1 po prepočítaní na jednotkovú cenu. Kupujúci má právo si cenovú ponuku preveriť u iných dodávateľov a v prípade jej cenovej neprimeranosti informovať o tom Predávajúceho a vyzvať ho aby v primeranej časovej lehote cenovú ponuku zmenil. Ak Predávajúci svoju cenovú ponuku v primeranej časovej lehote nezmení, má Kupujúci právo ponuku neprijať - neuzavrieť objednávku.

**Článok VI**

**Cena a platobné podmienky**

1. Kúpna cena tovaru je stanovená dohodou účastníkov tejto rámcovej dohody a to v súlade so zák. č. 18/1996 Z. z. a vyhl. č. 87/1996 Z. z.
2. Kúpna cena tovaru predstavuje maximálnu sumu XXX Eur bez DPH (slovom: XXX EUR a xx centov) je po dobu trvania tejto rámcovej dohody. Podrobná špecifikácia vybraných druhov tovaru a jednotkové ceny tovaru, ktoré sú záväzné počas platnosti a účinnosti tejto rámcovej dohody, sú uvedené **v Prílohe č. 1** tejto dohody, ktoré sú nedeliteľnou súčasťou tejto rámcovej dohody.
3. Kúpna cena uvedená v  Prílohe č. 1 je cena určená vrátane balného, dopravných nákladov, vykládky a všetkých nákladov súvisiacich s dodaním tovaru alebo jeho časti na miesto plnenia uvedené v ods. 1 čl. VII tejto rámcovej dohody. Predávajúci je povinný pri výpočte kúpnej ceny za tovar podľa tejto dohody pripočítať DPH podľa aktuálnych všeobecne záväzných právnych predpisov SR, platných v čase vykonania fakturácie za dodaný tovar.
4. Kupujúcemu vzniká povinnosť na zaplatenie ceny predávajúcemu po riadnom dodaní a odovzdaní objednaného tovaru podľa tejto rámcovej dohody predávajúcim, a to na základe vystavenej faktúry, ktorá musí byť v súlade s objednávkou vystavenou kupujúcim. Súčasťou faktúry musí byť dodací list potvrdený povereným zástupcom kupujúceho aj predávajúceho, a to ich podpismi a odtlačkami pečiatok. Kupujúci a predávajúci sa zaväzujú vo všetkých písomných materiáloch a dokladoch prináležiacich k tejto rámcovej dohode (ako napríklad: listoch, dodacích listoch a faktúrach, atď.) uvádzať číslo tejto rámcovej dohody, názov projektu, ak je kúpa financovaná z fondov EÚ a kód ITMS, prípadne iný kód v závislosti od operačného programu a názov poskytovateľa projektu.
5. Predávajúci je povinný predkladať kupujúcemu faktúru v súlade s platnými právnymi predpismi do 15 (pätnástich) kalendárnych dní odo dňa dodania a odovzdania tovaru, ktorá musí obsahovať všetky náležitosti daňového dokladu v súlade s ust. zákona č. 222/2004 Z. z. o dani z pridanej hodnoty v znení neskorších predpisov. Predávajúci nie je oprávnený fakturovať žiadnu ďalšiu odplatu za služby, súvisiace s dodaním tovaru.
6. Ak nastane potreba realizácie Smernice Európskeho parlamentu a Rady 2014/55/EÚ o elektronickej fakturácii v činnosti objednávateľa pri uplatňovaní záväzkovo-právnych vzťahov, budú predávajúci povinní vystaviť faktúru v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a sprístupniť ju bezodkladne kupujúcemu.
7. Predávajúci je povinný predkladať uvedené doklady podpísané zástupcom predávajúceho, písomne doručenou poštovou zásielkou alebo osobne na adresu kupujúceho uvedenú v čl. I tejto dohody.
8. V prípade, že faktúra nebude obsahovať všetky rámcovou dohodou a príslušnými všeobecne záväznými právnymi predpismi SR stanovené náležitosti alebo v nej nebudú uvedené správne údaje podľa tejto rámcovej dohody alebo v prípade, ak nebude v súlade s príslušnou objednávkou, je kupujúci povinný faktúru neuhradiť a vrátiť predávajúcemu k jej oprave. Nová lehota splatnosti faktúry začne plynúť až dňom riadneho doručenia opravenej faktúry.
9. Úhrada faktúr bude prebiehať bezhotovostným platobným stykom na účet predávajúceho po dodaní predmetu plnenia uvedeného v príslušnej objednávke podľa tejto rámcovej dohody a za ceny a podľa špecifikácie uvedenej v objednávke.
10. Kupujúci nie je oprávnený poskytovať predávajúcemu žiadne preddavky, zálohy ani iné peňažné, či nepeňažné plnenia v súvislosti s plnením predmetu tejto dohody. Kupujúci nezodpovedá za omeškanie platieb v prospech predávajúceho, ktoré budú zapríčinené zo strany jeho peňažného ústavu.
11. Lehota splatnosti faktúry je 60 (šesťdesiat) kalendárnych dní odo dňa vystavenia faktúry.
12. Zmluvné strany sa dohodli, že jednotkové ceny Tovarov sa môžu dohodou zmluvných strán navýšiť s prihliadnutím na vývoj inflácie. Za kumulatívneho (súčasného splnenie) nižšie uvedených podmienok možno uvažovať o zmene ceny. Navýšenie jednotkových cien:
13. je možné vykonať výhradne na základe dohody zmluvných strán formou dodatku k tejto Dohode na základe písomného návrhu Predávajúceho,
14. je možné vykonať iba raz za kalendárny rok,
15. nie je možné v prvý kalendárny rok uzatvorenia Dohody a
16. je možné vykonať maximálne o ročnú mieru inflácie na základe údajov Štatistického úradu Slovenskej republiky na predchádzajúci kalendárny rok, a to iba v prípade ak miera inflácie dosiahla viac ako 2,5 %.
17. Podanie písomného návrhu Predávajúceho podľa bodu 12 tohto článku tejto Dohody nemá odkladný účinok na práva Kupujúceho a povinnosti Predávajúceho podľa tejto Dohody. Nedosiahnutie dohody o navýšení cien podľa bodu 12 tejto Dohody nemá vplyv na práva Kupujúceho a povinnosti Predávajúceho podľa tejto Dohody.

**Článok VII**

**Čas a miesto plnenia predmetu rámcovej dohody**

* + - 1. Miestom plnenia dohody je Výskumný ústav vodného hospodárstva, Nábr. arm. gen. L. Svobodu 7, 812 49 Bratislava.
      2. Lehota dodania tovaru pre položky, uvedené v Prílohe č. 1, je najneskôr do 30 (tridsať) kalendárnych dní od momentu potvrdenia objednávky predávajúcim, na miesto určenia uvedené v ods. 1 tohto článku rámcovej dohody a bližšie upresnené príslušnou objednávkou, ak sa strany dohody nedohodnú inak. V prípade nedostupnosti tovaru u výrobcu je predávajúci povinný bezodkladne informovať kupujúceho a následne sa zmluvné strany dohodnú na lehote dodania prípadne dodanie alternatívneho tovaru alebo na zrušení objednávky.
      3. Dodávka tovaru je realizovaná podľa potreby a požiadaviek individuálne dohodnutých v samostatnej objednávke kupujúceho.
      4. Predávajúci sa zaväzuje spresniť termín dodania tovaru, resp. jeho časti najneskôr 48 hodín pred jeho dodaním (e-mailom, telefonicky) osobe, uvedenej v objednávke ako poverenej na prevzatie konkrétnej dodávky za kupujúceho.
      5. Ak predávajúci nesplní svoju povinnosť uvedenú v ods. 4 tohto článku, kupujúci nie je povinný prevziať daný tovar podľa tejto rámcovej dohody v deň doručenia, ale až v nasledujúci pracovný deň. Náklady v tomto prípade znáša predávajúci.
      6. V prípade, ak dodaný tovar nespĺňa vlastnosti požadované kupujúcim v tejto rámcovej dohode, kupujúci je oprávnený prevzatie takejto dodávky písomne odmietnuť s uvedením dôvodov odmietnutia.
      7. Kupujúci nadobudne vlastnícke právo k tovaru po jeho prevzatí a potvrdení dodacieho listu.

**Článok VIII**

**Záručná doba a zodpovednosť za vady**

1. Predávajúci je povinný zodpovedať za to, že tovar je dodaný riadne, v kvalite a za podmienok, stanovených  touto dohodou.
2. Predávajúci poskytne na tovar záruku min. 24 (dvadsaťštyri) mesiacov, okrem tovarov, kde výrobca určil presnú dobu exspirácie. Záručná doba začína plynúť odo dňa dodania tovaru kupujúcemu v mieste plnenia podľa ods. 1 čl. VII tejto rámcovej dohody, na základe dodacieho listu podľa ods. 9 čl. V tejto rámcovej dohody.
3. Záručná doba, uvedená v ods. 2 tohto článku neplynie po dobu, po ktorú kupujúci nemôže užívať tovar uvedený v čl. IV tejto dohody pre jeho vady, za ktoré zodpovedá predávajúci.
4. Vady zjavné, kvalitatívne alebo množstevné, zistené pri prevzatí predmetu tejto rámcovej dohody, je kupujúci oprávnený reklamovať ihneď pri jeho preberaní, a to zápisom o neprevzatí chýbajúcej alebo vadnej časti predmetu rámcovej dohody. Zápis o neprevzatí musí obsahovať dôvody neprevzatia a musí byť podpísaný poverenými zástupcami oboch strán dohody.
5. Kupujúci je oprávnený neprevziať predmet dohody alebo jeho časť, ak tovar:
6. je nekompletný,
7. je poškodený,
8. vykazuje akékoľvek odchýlky od dohodnutého predmetu rámcovej dohody,
9. nie je 100 % funkčný.
10. Skryté vady má kupujúci právo reklamovať bez zbytočného odkladu, najneskôr do konca záručnej lehoty.
11. Kupujúci je povinný doručiť reklamáciu predávajúcemu poštou, e-mailom alebo faxom, a to okamžite po zistení vady na dodanom tovare, najneskôr do skončenia záručnej lehoty.
12. Reklamácie na dodaný tovar je predávajúci povinný vybaviť v lehote do 30 (tridsať) kalendárnych dní odo dňa riadneho doručenia písomnej reklamácie. Prípadne nároky z vád tovaru sú riešené v zmysle príslušných ustanovení Obchodného zákonníka.
13. Kupujúci je oprávnený, v prípade zistenia akýchkoľvek vád dodaného tovaru, žiadať od predávajúceho:
14. výmenu vadného tovaru za nový, bezvadný tovar, najneskôr do 30 (tridsiatich) kalendárnych dní a v prípade nedostupnosti tovaru u výrobcu v zmysle dohody zmluvných strán,
15. odstúpenie od objednávky tovaru v prípade nesplnenia povinnosti predávajúceho vymeniť vadný tovar najneskôr do 30 (tridsať) kalendárnych dní a v prípade nedostupnosti tovaru u výrobcu do lehoty dohodnutej zmluvnými stranami odo dňa doručenia reklamácie za nový, bezvadný tovar;
16. náhradu škody spôsobenej dodaním vadného tovaru.
17. V prípade opakovaného dodania vadného tovaru predávajúcim má kupujúci právo na odstúpenie od tejto dohody a na bezodkladné vrátenie zaplatenej kúpnej ceny za dodaný vadný tovar.

**Článok IX**

**Sankcie**

1. V prípade omeškania predávajúceho so splnením dohodnutého termínu dodania predmetu tejto rámcovej dohody resp. jeho časti, uvedeného v čl. VII ods. 2 tejto dohody, je kupujúci oprávnený požadovať od predávajúceho zmluvnú pokutu vo výške 0,05 % z ceny časti predmetu dohody, ktorej sa omeškanie týka, za každý začatý deň omeškania. Tým nie je dotknuté právo kupujúceho na náhradu škody v rozsahu prevyšujúcom zmluvnú pokutu.
2. V prípade omeškania kupujúceho s úhradou faktúry v lehote splatnosti podľa čl. VI ods. 11 tejto dohody, predávajúci je oprávnený uplatniť voči kupujúcemu úrok z omeškania podľa predpisov obchodného práva z neuhradenej fakturovanej čiastky
3. Kupujúci je oprávnený započítať svoju pohľadávku titulom náhrady škody alebo uplatnenej zmluvnej pokuty voči predávajúcemu a jeho pohľadávke na zaplatenie kúpnej ceny.
4. Strany dohody zhodne vyhlasujú, že výška zmluvnej pokuty je primeraná, je v súlade so zásadou poctivého obchodného styku a je dohodnutá s prihliadnutím na význam zabezpečovaných povinností podľa tejto rámcovej dohody.

**Článok X**

**Subdodávatelia**

1. Ak predávajúci pri plnení rámcovej dohody využije kapacity subdodávateľa/ov, je povinný podľa ust. § 41 zákona o verejnom obstarávaní, uviesť v rámcovej dohode v čase jej uzavretia:
   1. podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
   2. identifikačné údaje subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo.
2. V prípade využitia subdodávateľov predloží každý predávajúci za seba **Prílohu č. 3** - Zoznam subdodávateľov, ktorá sa stáva neoddeliteľnou súčasťou dohody.
3. Predávajúci je povinný oznámiť kupujúcemu akúkoľvek zmenu údajov o subdodávateľoch a to do piatich pracovných dní odo dňa, kedy sa predávajúci o tejto zmene dozvedel.
4. Predávajúci je oprávnený počas trvania tejto dohody zmeniť subdodávateľa (doplniť alebo vyškrtnúť), uvedeného v zozname subdodávateľov, avšak len s predchádzajúcim písomným súhlasom kupujúceho. V písomnej žiadosti predávajúceho o udelenie súhlasu je predávajúci povinný uviesť všetky údaje o navrhovanom novom subdodávateľovi, uvedené v zozname subdodávateľov najmä podiel zákazky, ktorý má predávajúci v úmysle zadať subdodávateľovi, predmet subdodávky ktorý má subdodávateľ dodať, identifikačné údaje navrhovaného subdodávateľa, vrátane údajov o osobe oprávnenej konať za subdodávateľa.
5. Predávajúci je následne povinný predložiť kupujúcemu aktualizovaný zoznam subdodávateľov (aktualizovanú Prílohu č. 3) do piatich pracovných dní odo dňa uzatvorenia zmluvy s novým subdodávateľom (doplnenie subdodávateľa do zoznamu) alebo odo dňa skončenia zmluvy so subdodávateľom (vyškrtnutie subdodávateľa zo zoznamu). Na požiadanie kupujúceho je predávajúci povinný kupujúcemu preukázať deň uzatvorenia zmluvy s novým subdodávateľom alebo deň skončenia zmluvy so subdodávateľom, predložením originálu príslušnej zmluvy alebo dokumentu o ukončení zmluvy, do piatich pracovných dní odo dňa doručenia požiadavky kupujúceho.
6. Každý subdodávateľ, ktorý má podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Subdodávateľ uvedený v Prílohe č. 3 tejto dohody, na ktorého sa vzťahuje povinnosť podľa predchádzajúcej vety, musí byť zapísaný v registri partnerov verejného sektora počas celej doby trvania tejto rámcovej dohody.
7. Možnosťou využitia subdodávateľov nie je dotknutá zodpovednosť predávajúceho za riadne plnenie dohody.

**Článok XI**

**Odstúpenie od dohody a výpoveď**

1. Ktorákoľvek zo strán dohody je oprávnená okamžite odstúpiť od tejto dohody pri podstatnom porušení povinnosti, vyplývajúcej z tejto dohody a požadovať náhradu škody, ktorá jej vznikla zavinením druhej strany dohody. Strany dohody sa dohodli, že za podstatné porušenie povinnosti budú považovať:
   1. porušenie povinnosti za podmienok uvedených v ust. § 345 ods. 2 Obchodného zákonníka, alebo
   2. porušenie povinnosti, zakladajúcej niektorý z dôvodov pre okamžité odstúpenie od dohody uvedený, v ods. 2 alebo 3 tohto článku zmluvy.
2. Kupujúci je oprávnený okamžite odstúpiť od tejto dohody aj v nasledovných prípadoch:
   1. predávajúci je viac ako 2 krát v omeškaní s dodávkou tovaru, okrem prípadu, ak dôvodom sú skutočnosti charakterizované ako vyššia moc,
   2. predávajúci viac ako 2 krát nedodržal kvalitu dodania predmetu zákazky,
   3. zistené vady neodstráni v dohodnutých termínoch ani na druhý termín,
   4. predávajúci dva krát bezdôvodne odmietne dodať predmet dohody alebo jeho časť, resp. doručí kupujúcemu oznámenie, že nie je spôsobilý plniť predmet dohody alebo jeho časť,
   5. predávajúci stratí spôsobilosť plniť predmet dohody,
   6. kupujúci pri dodávke predmetu dohody koná spôsobom, kedy kupujúcemu vzniká škoda alebo mu hrozí vznik škody,
   7. predávajúci viac ako dvakrát poruší inú povinnosť podľa rámcovej dohody, ktorá nie je výslovne uvedená v tomto článku dohody alebo povinnosť vyplývajúcu z ustanovení príslušných právnych predpisov,
   8. ak sa voči predávajúcemu vedie konkurzné konanie alebo bol podaný návrh na začatie konkurzného konania, resp. návrh na začatie konkurzného konania bol zamietnutý z dôvodu nedostatku majetku alebo ak bolo voči predávajúcemu začaté vyrovnávacie konanie alebo reštrukturalizácia,
   9. predávajúci vstúpil do likvidácie.
3. Predávajúci je oprávnený okamžite odstúpiť od tejto dohody v prípade, ak kupujúci je viac ako 2 krát v omeškaní s úhradou fakturovanej ceny za predmet dohody o viac ako 30 (tridsať) kalendárnych dní.
4. Strany dohody sú oprávnené okamžite odstúpiť od tejto dohody, ak táto dohoda nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
5. Kupujúci je oprávnený odstúpiť od tejto dohody aj v ďalších prípadoch v zmysle ust. § 19 zákona o verejnom obstarávaní.
6. Odstúpenie od dohody musí byť oznámené druhej strane dohody písomne listinnou formou, s uvedením dôvodu, pre ktorý strana odstupuje od dohody a bez zbytočného odkladu po tom, ako sa o podstatnom porušení tejto dohody dozvedela.
7. Odstúpenie nadobúda účinnosť dňom riadneho doručenia odstúpenia druhej strane dohody tejto rámcovej dohody.
8. V prípade odstúpenia od dohody ktoroukoľvek stranou dohody, budú plnenia začaté v čase odstúpenia riadne ukončené a preukázateľné náklady, spojené s plnením predmetu dohody do tej doby budú v plnej výške zo strany kupujúceho uhradené.
9. Túto rámcovú dohodu je možné vypovedať ktoroukoľvek stranou dohody písomnou výpoveďou bez udania dôvodu. Výpovedná doba je tri mesiace a začínať plynúť od prvého dňa mesiaca nasledujúceho po mesiaci, v ktorom bola výpoveď doručená.
10. Ak od zmluvy odstúpi jeden z Predávajúcich, zmluva zostane platná medzi Kupujúcim a zvyšnými dvomi Predávajúcimi a plnenie podmienok zmluvy bude pokračovať akoby by bola uzatvorená medzi Kupujúcim a dvoma Predávajúcimi.

**Článok XII**

**Zmena dohody**

1. Túto dohodu je možné zmeniť počas jej trvania len vo forme písomného dodatku k tejto dohode, pokiaľ dodatok nebude v rozpore s ust. § 18 zákona o verejnom obstarávaní a ak potreba zmeny dohody vyplynula z okolností, ktoré kupujúci ako verejný obstarávateľ nemohol pri vynaložení náležitej starostlivosti predvídať a zmenou sa nemení charakter rámcovej dohody.
2. Dodatky sa po podpísaní stranami dohody a nadobudnutím ich účinnosti stávajú jej nedeliteľnou súčasťou.
3. Túto dohodu je možné zmeniť počas jej trvania bez nového verejného obstarávania dodatkom k tejto dohode v súlade s § 18 ods. 3 písm. b) zákona o verejnom obstarávaní č. 343/2015 Z. z.
4. Túto dohodu je ďalej možné zmeniť počas jej trvania vo forme písomného dodatku k tejto dohode, ak:
   1. nastane neočakávaná potreba dojednať medzi stranami dohody zmenu termínu plnenia z dôvodov:
      1. vzniku skutočností definovaných ako vyššia moc,
      2. vzniknutých nepredvídaných prekážok zo strany kupujúceho,
   2. nastane situácia vedúca k nahradeniu pôvodného predávajúceho novým predávajúcim, za podmienky, že tento predávajúci spĺňa pôvodne určené podmienky účasti a je právnym nástupcom pôvodného predávajúceho v dôsledku jeho reorganizácie, vrátane zlúčenia a splynutia alebo úpadku,
   3. nastane dôvodná potreba na zmenu osôb, uvedených v čl. V ods. 10 tejto dohody,
   4. nastane potreba vykonať formálne alebo administratívne zmeny dohody (napr. zmena v osobe štatutárneho orgánu, zmena čísla bankového účtu a pod.),
   5. ide o iný prípad stanovený v niektorom ustanovení tejto dohody.
5. V  prípade podľa písmena ods. 2 tohto článku a  po predchádzajúcom písomnom súhlase zo strany kupujúceho, strany dohody uzavrú dodatok k tejto dohode, na základe ktorého môže predávajúci použiť na splnenie predmetu dohody kvalitatívne adekvátny tovar. Zodpovednosť predávajúceho za prípadné vady, nedostatky alebo odchýlky takto dodávaného tovaru však týmto súhlasom nie je dotknutá.

**Článok XIII**

**Záverečné ustanovenia**

1. Rámcová dohoda sa uzatvára na dobu určitú, a to na dobu 48 mesiacov odo dňa nadobudnutia jej účinnosti, alebo do vyčerpania maximálnej sumy podľa článku 6 odsek 2.
2. Strany dohody sa dohodli, že akékoľvek písomnosti vyplývajúce z právneho vzťahu založeného touto dohodou sa budú považovať za doručené aj v prípade, ak sa doporučená zásielka adresovaná na adresu sídla druhej strany dohody vráti odosielateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola kupujúcemu listová zásielka vrátená, i keď sa adresát o tom nedozvedel.
3. Predávajúci sa zaväzuje strpieť výkon kontroly/auditu súvisiaceho s dodávaným tovarom kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: Ministerstvo pôdohospodárstva a rozvoja vidieka Slovenskej republiky a ním poverené osoby, Ministerstvo financií Slovenskej republiky a ním poverené osoby, Úrad vládneho auditu, Protimonopolný úrad Slovenskej republiky, Kontrolné orgány Európskej únie, Výbor pre vnútorný audit a vládny audit; Najvyšší kontrolný úrad Slovenskej republiky; Splnomocnení zástupcovia Európskej Komisie a Európskeho dvora audítorov.

1. V prípade, ak by sa ktorékoľvek ustanovenie tejto rámcovej dohody stalo neplatným, nespôsobuje to neplatnosť rámcovej dohody ako celku.
2. Strany tejto rámcovej dohody zhodne vyhlasujú, že všetky spory vzniknuté z tejto rámcovej dohody budú riešiť dohodou. V prípade, že medzi stranami dohody nedôjde k dohode, tieto spory sú strany dohody povinné riešiť v zmysle všeobecne záväzných právnych predpisov SR.
3. Táto rámcová dohoda sa vyhotovuje v 5 (piatich) rovnopisoch, z ktorých každý rovnopis má platnosť originálu. Po jej podpísaní každý predávajúci dostane 1 (jeden) rovnopis a kupujúci 2 (dva) rovnopisy.
4. Táto rámcová dohoda nadobúda platnosť dňom jej podpisu stranami dohody a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky.
5. Nedeliteľnou súčasťou tejto dohody sú jej prílohy:
6. Príloha č. 1 Špecifikácia a cena položiek predmetu dohody
7. Príloha č. 2 Osoby predávajúceho, poverené vo veciach realizácie dohody
8. Príloha č. 3 Zoznam subdodávateľov

V Bratislave dňa XXX V .................dňa ..................

**Za kupujúceho: Za predávajúceho I.**

............................................................... ..............................................................

V ....................... dňa .................. V............................ dňa...............

**Za predávajúceho II. Za predávajúceho III.**

............................................................... ...............................................................